Sportivii din Republica Moldova au urcat pe podiumul Cupei Mondiale de canoe, competiție care se desfășoară în localitatea Seghedin din Ungaria.
Tandemul Daniela Cociu – Maria Olărașu a cucerit medalia de argint pe distanța 200 metri. Elevele lui Viktor Reneiski au înregistrat rezultatul 43.66, fiind întrecute de Antia Jacome și Maria Corbera din Spania (42.66).
Pe podium au urcat și frații Serghei și Oleg Tarnovschi pe distanța 500 metri individual.
Aceștia au înregistrat rezultatele 1:47.28, respectiv 1:47.78. Câștigător a devenit campionul olimpic, brazilianul Isaquias Queiroz.